دلوقتي في واحد صاحبنا آآ باباه شغال شغلانة حرام فلوسها حرام. فدخل شهر رمضان وهو بيصوم هل صيامه مقبول ولا لأ شوف يا محمد يعني اسأل الله سبحانه وتعالى ان يرزقنا آآ المال الحلال
ونسأل الله سبحانه وتعالى ان يتوب عليه وان يغفر له. وان يلهمه رشده وصوابه وان يرده الى الحق ردا جميلا. آآ اما بالنسبة للصيام يا محمد فشوف المسألة دي فيها قولين
قول من الاقوال القوية جدا وهو قول الامام ابن حزم رحمة الله عليه لما قال ان الصيام اصلا مش مقبول عند ربنا سبحانه وتعالى. وصيامه لا يصح وان اكل الحرام ده مبطل اصلا للصيام
وابن حزم لما سألوه انت استدليت على الكلام ده بايه فقال لهم بقول النبي صلى الله عليه وسلم رب صائم آآ ليس له من صيامه الا الجوع والعطش واستدل على ذلك ايضا بقول النبي صلى الله عليه وسلم من لم يدع قول الزور والعمل به فليس لله حاجة في ان يدع طعامه وشرابه. واحد بيتكلم
زوره وبيعمل بالزور فده ربنا سبحانه وتعالى آآ يعني لا يقبل منه اصلا هذا الصيام فابن حزم رحمة الله عليه او المدرسة الظاهرية تبنت رأيي ان اللي بياكل مال حرام ده اصلا صيامه آآ غير صحيح وصيامه باطل وغير مقبول عند الله سبحانه وتعالى
واما الجمهور فقال له لأ هو صيام صحيح ولكن عليه وزر كبير جدا جدا جدا لانه بياكل حرام صيام مقبول عند الله عز وجل. واما فعله واكله من هذا المال الحرام فدالة ما لهوش علاقة بالصيام. الصيام له اركان وواجبات وشروط ومستحبات
هو عملها فبالتالي صيامه صحيح. واما اكله للحرام ده فهو ده بقى يا محمد ايه؟ فهو ده بقى ايه؟ اللي الانسان اه اثم عليه وياخد الوزر عليه وقالوا احنا محتاجين نقول لصاحبنا ده او للراجل ده انه يراجع نفسه
لان ممكن فعلا ربنا سبحانه وتعالى يوم القيامة يقول له انا اه الصيام احنا قبلناه منك ولكن لا تاخذ عليه اجرا. مش هتاخد عليه اجر وذكر النبي صلى الله عليه وسلم لنا حديث الرجل يطيل السفر اشعس اغبر
يمد يديه الى السماء يقول يا رب يا رب يا رب. ومطعمه حرام ومشربه حرام وغذي بالحرام فانى يستجاب له هنا العلماء قالوا ازا كان ربنا رد للدعاء ما بالكم بباقي الطاعات
فاحنا عايزين نقول له يعني انت في خطر كبير قوي ما بين جمع من العلماء بيقولوا لأ الصيام صحيح ولكن عليه اثم كبير جدا. وما بين الناس اللي بتقول لأ هو صيامه اصلا باطل وغير صحيح اصلا
فعلى هذا الانسان اولا انه يتوب الى الله سبحانه وتعالى ويرجع اليه. وعليه انه يصلح علاقته مع ربنا سبحانه وتعالى. لان ما بالك مثلا ان ابن حزم طلع هو القول الصحيح في المسألة. يبقى كل اللي صامه يضيع عليه. لأ احنا محتاجين نقول له تب الى الله سبحانه وتعالى واستغفر وراجع نفسك. وحافز على عبادتك
وحافظ على طاقتك علشان تنتفع بها بين ايدين ربنا سبحانه وتعالى يوم القيامة. شكرا يا شيخ احمد العفو